Vía do metileritritol fosfato

A vía do metileritrol fosfato (vía MEP/DOXP, vía MEP) tamén chamada vía non do mevalonato (do inglés non-mevalonate pathway) ou vía alternativa á do mevalonato ou independente do mevalonato é unha vía metabólica para a síntese de isoprenoides que orixina a formación de isopentenil pirofosfato (IPP) e dimetilalil pirofosfato (DMAPP) a través dos compostos 2-C-metil-D-eritritol 4-fosfato (MEP) e 1-desoxi-D-xilulosa 5-fosfato (DOXP), en lugar de pola vía do mevalonato clásica. PDF 

 Diversidade da biosíntese de isoprenoides 
A vía do mevalonato clásica ou vía da HMG-CoA redutase é unha importante vía metabólica celular presente en todos os eucariotas superiores e moitas bacterias. É importante para a produción de IPP e DMAPP, os cales serven de base para a biosíntese de moléculas utilizadas en procesos tan diversos como a prenilación de proteínas, mantemento das membranas celulares, hormonas, ancoramento de proteínas e N-glicosilación.

En contraste coa vía do mevalonato clásica da biosíntese de isoprenoides, as plantas e os protozoos apicomplexos, como os parasitos causantes da malaria, teñen a capacidade de producir os seus isoprenoides (terpenoides) utilizando unha vía alternativa, chamada vía non do mevalonato, que ten lugar nos seus plastidios. Ademais, a maioría das bacterias, incluíndo importantes patóxenos como o Mycobacterium tuberculosis, sintetizan IPP e DMAPP por esta vía alternativa.

600px|center

 Reaccións 
As reaccións da vía son as seguintes:

 Reactantes  Encima  Produto 
   Piruvato e gliceraldehido 3-fosfato    DOXP sintase (Dxs)  1-Desoxi-D-xilulosa 5-fosfato (DOXP)  center|200px
   DOXP  DOXP redutase (Dxr, IspC)  2-C-metileritritol 4-fosfato (MEP)   center|200px
   MEP   2-C-metil-D-eritriol 4-fosfato citidiltransferase (YgbP, IspD)  4-difosfocitidil-2-C-metileritritol (CDP-ME)   center|200px 
   CDP-ME  4-difosfocitidil-2-C-metil-D-eritritol quinase (YchB, IspE) 4-difosfocitidil-2-C-metil-D-eritritol 2-fosfato (CDP-MEP)   center|200px 
   CDP-MEP   2-C-metil-D-eritritol 2,4-ciclodifosfato sintase (YgbB, IspF)  2-C-metil-D-eritritol 2,4-ciclopirofosfato (MEcPP)    center|150px 
   MEcPP   HMB-PP sintase (GcpE, IspG)  (E)-4-hidroxi-3-metil-but-2-enil pirofosfato (HMB-PP)    center|200px 
   HMB-PP   HMB-PP redutase (LytB, IspH)  IPP e DMAPP   center|200pxcenter|200px

 Inhibición 
A fosmidomicina inhibe especificamente a DOXP redutoisomerase, un encima clave na vía alternativa á do mevalonato, polo que representa un candidato atractivo para usarse como antibiótico ou fármaco antimalárico.

 Activación de células T 
O intermediato desta vía o HMB-PP é o activador natural das células T Vγ9/Vδ2 humanas, que é a maior poboación de células T γδ no sangue periférico.

 Notas 

Categoría:Metabolismo